Mergenoj

La maraj anasoj, nome Mergenoj, formas subfamilion de la familio de birdoj, nome Anasedoj, kie estas anasoj, anseroj kaj cignoj; ĝi enhavas molanasojn, maranasojn, merĝojn kaj aliajn similajn marajn anasojn.

Kiel la nomo sugestas, plej sed ne ĉiuj, estas esence maraj for de la reprodukta sezono. Multaj specioj disvolvigis specializatajn salglandojn por permesi ilin toleri salan akvon, sed tiuj ne estas ankoraŭ disvolvigitaj ĉe junaj birdoj. Kelkaj el la merĝoj preferas riverajn habitatojn.

Ĉiuj escepte 2 el la 20 specioj de tiu grupo okupas habitatojn en malproksimaj nordaj latitudoj.

La fiŝmanĝantaj membroj de tiu grupo, kiaj la merĝoj kaj la Blanka merĝo, havas segilecajn bordojn en siaj bekoj por helpi lin kapti sian predon. Tiuj estas tiele ofte konataj kiel "segobekuloj".

Aliaj maraj anasoj kaptas moluskojn aŭ krustulojn el la mara grundo.

Estas 20 vivantaj specioj en dek nunaj genroj.

Subfamilio Mergenoj
Genro Chendytes, la plonĝansero. Tiuj birdoj iĝis formortintaj en prahistoriaj tempoj. Ili estis grandaj, anserecaj anasoj kun malgrandaj flugiloj maltaŭgaj por flugo, sed helpaj por plonĝado kiel ĉe la Granda aŭko. Almenaŭ unu specio survivis al la Holoceno.
 Chendytes lawi
Genro Polysticta
Stelera molanaso Polysticta stelleri 
Genro Somateria, la molanasoj. Tiuj estas grandaj maraj anasoj. La maskloj havas korponplumaron montrante variajn kvantojn de blanka kaj nigra, kaj distingajn kapobildojn. La inoj estas brunaj.
 Molanaso Somateria mollissima 
 Okulvitra molanaso Somateria fischeri 
 Reĝa molanaso Somateria spectabilis 
Genro Histrionicus
 Arlekenanaso Histrionicus histrionicus 
Genro Camptorhynchus
 Labradora anaso Camptorhynchus labradorius
Genro  Melanitta, la maranasoj. Tiuj estas fortikaj maraj anasoj. La maskloj estas ĉefe nigraj kaj havas ŝvelajn bekojn. Inoj estas brunaj.
 Nigra maranaso Melanitta nigra 
 Amerika maranaso Melanitta americana (foje konsiderata subspecio de M. nigra)
 Blankspegula maranaso Melanitta fusca 
 Blankaflugila maranaso Melanitta deglandi  ( foje konsiderata subspecio de M. fusca) 
 Okulvitra maranaso Melanitta perspicillata 
Genro Clangula
 Longvosta klangulo Clangula hyemalis 
Genro Bucephala, aŭ klanguloj. Tiuj estas malpli maraj ol kelkaj specioj en tiu grupo, kaj vintras en nesalaj akvoj. Maskloj havas blankajn korpojn kun nigraj dorsoj kaj distingajn kapomarkojn. Inoj estas grizaj kun helbrunaj kapoj.
Orokula klangulo Bucephala clangula 
Islanda klangulo Bucephala islandica 
Grandkapa klangulo Bucephala albeola
Genro Mergellus (foje inkludata en Mergus)
 Blanka merĝo Mergellus albellus
Genro Lophodytes (foje inkludata en Mergus)
 Kapuĉmerĝo Lophodytes cucullatus
Genro Mergus, la tipaj merĝoj. Tiuj estas la malplej maraj el tiu grupo, nur la Mezgranda merĝo estas komuna en maro. Tiuj estas grandaj segobekaj anasoj kiuj plonĝas por fiŝkapti.
 Brazila merĝo Mergus octosetaceus 
 Aŭklanda merĝo Mergus australis 
 Mezgranda merĝo Mergus serrator
 Granda merĝo Mergus merganser
 Skvamomerĝo aŭ Ĉina merĝo Mergus squamatus

 Referencoj 
 SeaDucks.org - Science and Management Reference


Kategorio:Mergenoj
Kategorio:Anasedoj
Kategorio:Anseroformaj
Kategorio:Birdoj de Azio
Kategorio:Birdoj de Ameriko
Kategorio:Birdoj de Eŭropo